A Landesgericht Korneuburg (Ausztria) által 2025. december 20-án benyújtott előzetes döntéshozatal iránti kérelem – R***** kontra W***** H*****
(T-917/25. sz. ügy, Fewirth1 )
Az eljárás nyelve: német
A kérdést előterjesztő bíróság
Landesgericht Korneuburg
Az alapeljárás felei
Felperes: R*****
Alperes: W***** H*****
Az előzetes döntéshozatalra előterjesztett kérdés
Úgy kell-e értelmezni a 261/2004/EK rendelet1 5., 6. és 7. cikkét, hogy az utas érvényesítheti a rendelet 7. cikkében biztosított jogát, ha időben jelentkezik az utasfelvételre; felszáll a repülőgépre; ott két–három órát várakozik; majd a repülőgép elhagyására szólítják fel; további órákat tölt a repülőtér épületében; majd nyolc óra elteltével úgy dönt, hogy nem veszi igénybe az említett járatot; és a járat (nélküle) majd tizenkét órás késéssel érkezik meg a célállomásra?
____________
1     A jelen ügy neve fiktív. Az nem egyezik az eljárásban részt vevő egyetlen fél valódi nevével sem.
1     A visszautasított beszállás és légi járatok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (HL 2004. L 46., 1. o.; magyar nyelvű különkiadás 7. fejezet, 8. kötet, 10. o.).